ZAPISNIK
12. sjednice Vijeća Mjesnog odbora Poljanice,
održane 29. svibnja 2026.
u objektu mjesne samouprave Poljanice, Dubrava 203,
s početkom u 19,00 sati

NAZOČNI ČLANOVI VIJEĆA: Petar Vranjković, Denis Marković, Filip Marinović, Ladislav Plantić, Marija Orešić, Ingrid Grgić i Zoran Grgić

Predsjedava: Petar Vranjković, predsjednik Vijeća
Zapisnik vodi: Filip Marinović

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 12. sjednicu Vijeća Mjesnog odbora. 

Predsjednik daje na verifikaciju zapisnik 11. sjednice, održane dana 20. travnja 2026.
Nakon provedene rasprave i glasovanja utvrđeno je sljedeće: Zapisnik je jednoglasno usvojen.

Na prijedlog predsjednika, Vijeće jednoglasno prihvaća i utvrđuje dnevni red 

DNEVNI RED

1. Zaključak o prijedlogu za postavljanje uspornika prometa u ulici Treće Poljanice – donošenje zaključka;
1. Zaključak o prijedlogu za sadnju živice u dvorištu objekta mjesne samouprave, Dubrava 203 – donošenje zaključka;
1. Pitanja, prijedlozi i obavijesti.

Ad 1. Zaključak o prijedlogu za postavljanje uspornika prometa u Ulici Treće Poljanice – donošenje zaključka; 
Nakon provedene rasprave, Vijeće jednoglasno donosi 

ZAKLJUČAK

1. Predlaže se zamjeniti dva postojeća uspornika prometa u ulici Treće Poljanice (k.č.br.4603/12 k.o. Dubrava, u blizini Dječjeg vrtića Sunce) crvenim uzdignutim plohama.
2. Predlaže se postavljanje crvenih uzdignutih ploha u ulici Treće Poljanice (k.č.br.4600/29 i 4340/5, obje k.o.Dubrava), na lokacijama gdje su već ranije bili postavljeni uspornici, a uklonjeni su radi zimskog čišćenja, nakon čega nisu vraćeni. 
3. Gore navedeno predlaže se radi smirivanja prometa na navedenoj dionici te sigurnosti svih sudionika u prometu. 

Ad. 2. 	Zaključak o prijedlogu za sadnju živice u dvorištu objekta mjesne samouprave,
Dubrava 203 – donošenje zaključka; 
Nakon provedene rasprave, Vijeće jednoglasno donosi 




ZAKLJUČAK
1. Predlaže se sadnja živice čitavom duljinom dvorišne ograde objekta mjesne samouprave, Dubrava 203. 
2. Gore navedeno predlaže se radi zaštite dvorišnog prostora za sjedenje od buke i prašine koju stvaraju vozila koja prometuju ulicom Dubrava, budući se dvorište nalazi u neposrednoj blizini. 

Ad 3. Pitanja, prijedlozi i obavijesti.

Vezano za odvijanje prometa u Prvim i Trećim Poljanicama istaknuto je kako je rješavanje navedene problematike trenutno u nadležnosti Sektora za promet. Zatražiti će se informacija o statusu predmeta.

Vezano uz smirivanje prometa u blizini košarkaškog igrališta kod Dječjeg vrtića Sunce, predloženo je određivanje dodatnih mjera, uključujući postavljanje uspornika na tri lokacije. Također je predloženo razmotriti mogućnost postavljanja zaštitne ograde oko igrališta radi povećanja sigurnosti djece i korisnika prostora, o čemu će Vijeće raspravljati na sljedećoj sjednici.
Zatražiti će se informacija o statusu predmeta vezano uz regulaciju prometa i promjene smjera prometa u Đelekovečkoj ulici i Novoselskim odvojcima.
Dogovoreno je održavanje sjednice sredinom lipnja.
Okvirno su dogovoreni i termini sjednica Vijeća početkom srpnja te krajem kolovoza.

Završeno u 19:45 sati.
KLASA: 024-08/26-003/1176
URBROJ: 251-13-11-6/017-26-2
U Zagrebu, dana 29. svibnja 2026.

Zapisnik sastavio: Filip Marinović
Zapisnik tehnički i administrativno
obradila: Sandra Šukunda

Predsjednik
     Vijeća Mjesnog odbora Poljanice
          Petar Vranjković

